Την Τετάρτη 13/4/22 , οι μαθητές της Α Γυμνασίου, είχαν τη χαρά να συμμετάσχουν στο εκπαιδευτικό πρόγραμμα" Αγαπάμε Σκύλους Οδηγούς".

Η φιλοσοφία του συγκεκριμένου προγράμματος είναι να ευαισθητοποιηθούν τα παιδιά σε θέματα φιλοζωίας, τυφλότητας και ιδιαίτερα σε θέματα που αφορούν στη χρήση του Σκύλου Οδηγού από ένα άτομο με προβλήματα όρασης.

Οι μαθητές , αφού ενημερώθηκαν από μια τυφλή κοπέλα για τις δυσκολίες της καθημερινότητάς της, με τη βοήθεια ενός λευκού μπαστουνιού και δύο αξιολάτρευτων Σκύλων Οδηγών, προσπάθησαν βιωματικά να προσεγγίσουν το πρόβλημα της τυφλότητας.

Η επαφή των παιδιών με τους σκύλους,  ήταν  μια συγκλονιστική εμπειρία !  Ο αυθόρμητος, ειλικρινής και  ουσιαστικός διάλογος που ακολούθησε ,τα  βοήθησε να ενημερωθούν και να λύσουν τις απορίες τους.

Μέσω του συγκεκριμένου προγράμματος οι μαθητές κερδίζουν πολλά για τη ζωή τους όπως φιλοζωική συνείδηση, γνώση για την αναπηρία της τυφλότητας και παράλληλα ευαισθητοποιούνται στις έννοιες: προσφέρω, στηρίζω, αγαπώ!

\*\* Το πρόγραμμα έχει την έγκριση του Υπουργείου Παιδείας, οι Σκύλοι  Οδηγοί έχουν εμβολιαστεί πλήρως και το σχολείο μας το πραγματοποίησε ακολουθώντας το πρωτόκολλο για την αντιμετώπιση της πανδημίας covid -19